****

**NACIONALNI PLAN OPORAVKA I OTPORNOSTI 2021. – 2026.**

**Poziv na dodjelu bespovratnih sredstava**

**(otvoreni postupak u modalitetu privremenog poziva)**

**C4.3. R3-I4 Izgradnja i opremanje centara za starije osobe (izvaninstitucijske i institucijske usluge)**

**Obrazac 3.**

**INVESTICIJSKA STUDIJA**

**SADRŽAJ INVESTICIJSKE STUDIJE**

**SAŽETAK PROJEKTA**

*Ukratko objasniti pozadinu i razlog ulaganja. Također, potrebno je ukratko navesti svrhu, očekivane rezultate i planirani način provedbe projekta. Navesti i opisati kapacitete institucijske i izvaninstitucijske skrbi koji će biti stvoreni projektom uključujući broj korisnika kojima će se moći pružati izvaninstitucijske usluge.*

**1. INFORMACIJE O PRIJAVITELJU I PARTNERU**

*Ukratko navesti osnovne informacije o prijavitelju (kratak opis prijavitelja i partnera).*

**2. ANALIZA DOSADAŠNJEG FINANCIJSKOG POSLOVANJA PRIJAVITELJA I PARTNERA**

*Opisati financijsko poslovanje, odnosno prikazati financije temeljem službenih financijskih izvještaja prijavitelja i partnera.*

**3. ANALIZA POTRAŽNJE (SADAŠNJA I PLANIRANA)**

*Prikazati demografsko kretanje stanovništva starijeg od 65 godina (koristeći npr. podatke popisa stanovništva iz 2011. i 2021. i ostale relevantne izvore) i staviti ga u odnos s procijenjenim potrebama za institucionalnim i izvaninstitucionalnim uslugama socijalne skrbi na relevantnom području. Potrebno je prikazati rezultate dosadašnjih analiza potreba te ih staviti u odnos s planiranim potrebnim kapacitetima. Potrebno je detaljno prikazati na koji način su napravljene projekcije budućih potreba i kretanja broja korisnika centra za starije osobe te ih povezati s planiranim potrebnim kapacitetima za pružanje institucionalnih i izvaninstitucionalnih usluga socijalne skrbi.*

**4. KAPACITETI PRIJAVITELJA I PARTNERA ZA PROVEDBU PROJEKTA**

*Opisati kapacitete prijavitelja i partnera za provedbu projekta sukladno Uputama za prijavitelje predmetnog Poziva.*

**5. TEHNIČKI ELEMENTI PROJEKTA**

*Potrebno je opisati karakteristike planirane investicije, opisati tehničko-tehnološku strukturu planiranog ulaganja, te se opisuje obim projekta, analizira se utrošak energetskih resursa kao i povećanje energetske učinkovitosti (ako je primjenjivo), te utjecaj ulaganja na okoliš (s osvrtom na zahtjeve poštivanja načela „DNSH“ definiranih Uputama za prijavitelje).*

*Informacije se preuzimaju iz projektne dokumentacije (glavni / izvedbeni projekt i/ili slično).*

**6. LOKACIJA**

*Navesti lokaciju provedbe Projekta. Ukoliko se radi o dogradnji i/ili rekonstrukciji postojeće građevine, opisati strukturu vlasništva i prethodnu namjenu objekta.*

**7. DINAMIKA REALIZACIJE PROJEKTA**

*Prikazati dinamiku realizacije projekta i vremenski plan provedbe Projekta.*

**10. FINANCIJSKA ANALIZA**

*Značajan element svakog investicijskog projekta čini njegova financijska analiza na temelju koje se donosi odluka o isplativosti ulaganja u taj projekt. Kao i svaki drugi, i ovaj Projekt generira određene investicijske, a kasnije i redovite troškove poslovanja.*

*Financijska analiza provjerava financijske povrate Projekta s pozicije subjekata odgovornih za izgradnju i poslovanje centara za starije osobe.*

**10.1. Pretpostavke financijske analize**

*Financijska analiza se provodi procjenom novčanih tokova, te izračunom indikatora neto povrata. U fokusu su indikatori financijska neto sadašnja vrijednost (FNPV) i financijska interna stopa povrata (FRR) koje se provode analizom povrata prema investicijskom trošku.*

*Analiza se izvodi po metodi diskontinuiranih novčanih tokova (DCF).*

*To metodološki znači:*

* *da se u analizu ne uključuje amortizacija, rezerve ili druge knjigovodstvene pozicije koje ne korespondiraju sa stvarnim novčanim tokovima razdoblja;*
* *određivanje novčanog toka se provodi prema inkrementalnom pristupu, dakle na bazi scenarija bez i s investicijom;*
* *pri analizi se koristi jedinstvena financijska diskontna stopa za izračun sadašnjih vrijednosti budućih novčanih tokova.*

**10.1.1. Razdoblje financijske analize**

*Vremenski horizont Projekta uključuje period implementacije i minimalno deset (10) godina nakon dovršetka Projekta.*

**10.1.2. Procjena prihoda i rashoda**

*Kod planiranja prihoda i rashoda kreće se od pretpostavke da je financiranje regulirano Zakonom o lokalnoj i područnoj (regionalnoj) samoupravi sa svim pripadajućim izmjenama i dopunama istog te Pravilnikom o financijskom izvještavanju u proračunskom računovodstvu sa svim pripadajućim izmjenama i dopunama te ostalom primjenjivom zakonodavstvu u području pružanja usluga socijalne skrbi.*

**10.1.3. Diskontna stopa**

*Primijenjena diskontna stopa, prema preporukama Europske komisije iznosi 4%.*  *Financijska diskontna stopa koristi se za diskontiranje budućih financijskih novčanih tokova i odražava oportunitetne troškove kapitala.*

**10.1.4. Novčani tokovi**

*Za potrebe financijske analize u obzir se uzimaju samo novčani tokovi koji nastaju sa stajališta vlasnika i operatora infrastrukture iz obuhvata Projekta.*

*Za potrebe financijske analize, identificiraju se i kvantificiraju novčani tokovi koji se odnose na investicijske troškove, troškove zamjene, operativne troškove i prihode te ostatak vrijednosti vlasnika i operatora infrastrukture iz obuhvata Projekta.*

**10.2. Formiranje ukupnog prihoda**

*Potrebno objasniti izvore prihoda nakon implementacije Projekta.*

**10.3. Rashodi poslovanja**

*Procjena operativnih troškova prije početka Projekta i nakon dovršetka istog. Procjena operativnih troškova mora uključiti režijske troškove, troškove održavanja objekta, troškove zaposlenika, troškove medicinskog materijala.*

**10.4. Proračun amortizacije**

*Životni vijek pojedine imovine razlikuje se od referentnog vremenskog razdoblja promatranja Projekta. U slučaju gdje je životni vijek imovine duži od referentnog vremenskog razdoblja promatranja Projekta, rezidualna vrijednost imovine uključena je u posljednjoj godini referentnog vremenskog razdoblja Projekta.*

*Ukoliko izračun rezidualne vrijednosti na temelju tržišne vrijednosti nije moguć, potrebno je koristiti primijeniti izračun amortizacije sukladno Pravilniku o proračunskom računovodstvu i računskom planu (NN 124/2014).*

**10.5.Izvori financiranja i obračun financijskih obveza**

*Opisati plan financiranja Projekta i izvor sredstava (može se koristiti i tabelarni prikaz). Obrazložiti potencijalne promjene planiranog načina financiranja.*

*Napomena: Potrebno je osigurati dokaz o preuzimanju obveze financiranja u slučaju prekoračenja procijenjene vrijednosti Projekta.*

*Navesti tko snosi operativne troškove te troškove investicijskog održavanja. Potrebno opisati (može se koristiti i tabelarni prikaz) procjenu dodanih sredstava koje prijavitelj i/ili partner trebaju osigurati za redovito poslovanje za promatrano razdoblje investicije.*

*Napomena: Potrebno osigurati dokaz o preuzimanju obveze financiranja., tj. navesti relevantne podatke iz Sporazuma o financiranju prijavitelja i partnera.*

**10.6. Financijski tijek projekta**

*Prikazati izračun financijskog toka Projekta, uz napomenu kako kumulativ mora biti 0 ili pozitivan.*

**10.7. Ekonomski tijek projekta**

*Prikazati izračun ekonomskog toka projekta, iz aspekta ukupne investicije i aspekta nacionalnog kapitala.*

**11. FINANCIJSKA OCJENA**

**11.1. Financijska ocjena projekta**

*Prikazati izračun i financijske pokazatelje ulaganja (financijska stopa povrata na investiciju FRR(C), financijska neto sadašnja vrijednost investicije FNPV(C).*

**12. EKONOMSKA ANALIZA**

*Glavna svrha ekonomske analize je prikaz društvenih koristi i troškova Projekta čiji se učinci reflektiraju na društvo, često u kontekstu cjelokupnog društva, tj. države.*

**12.1. Analiza ekonomskih koristi**

*Pojasniti ekonomske koristi Projekta do kojih će doći ostvarenjem ciljeva Projekta te koji će imati pozitivan utjecaj na društvo.*

**12.2. Analiza ekonomskih troškova**

*Pojasniti potencijalne ekonomske troškove Projekta do kojih će doći provedbom projekta te koji će imati negativan utjecaj na društvo.*

**13. ANALIZA OSJETLJIVOSTI I RIZIKA**

*Pojasniti varijable koje imaju najveći utjecaj na financijski i/ili ekonomski performans Projekta. Navesti popis nepovoljnih događaja kojima je projekt izložen te matrično prikazati rizike, njihove razine vjerojatnosti nastanka i težine utjecaja. Uz matricu rizika potrebno je navesti i procjenu prihvatljivih razina rizika te opis ublažavanja i/ili preventivnih mjera za glavne rizike.*

**14. ZAKLJUČNA OCJENA PROJEKTA**

*Dati zaključak provedenih analiza o opravdanosti i održivosti ulaganja.*